**Ministru kabineta noteikumu projekta**

**“Kompensāciju par fitosanitāro pasākumu izpildi piešķiršanas un izmaksāšanas kārtība” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir noteikt kārtību, kādā Lauku atbalsta dienests piešķir kompensāciju par Valsts augu aizsardzības dienesta noteikto fitosanitāro pasākumu izpildi bakteriālās iedegas *Erwinia amylovora* (Burr.) Winsl.et.al. apkarošanai un izplatības ierobežošanai, kā arī kompensācijas apmēru un izmaksas kārtību. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Komisijas 2014. gada 25. jūnija Regula (EK) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – regula Nr. 702/2014). 2. Komisijas 2013. gada 18. decembra Regula (EK) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (turpmāk – regula Nr. 1408/2013). 3. Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – regula Nr. 794/2004). 4. Augu aizsardzības likuma 5. panta 18. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Augu aizsardzības likuma 5. panta 18. punktā ietverts deleģējums Ministru kabinetam noteikt kārtību**, kādā piešķir kompensāciju par fitosanitāro pasākumu izpildi, nosakot augu karantīnas un kaitīgos organismus, par kuru apkarošanu un izplatības ierobežošanu maksājama kompensācija, tās apmēru un izmaksas kārtību.  Saskaņā ar Augu veselības regulas 17. panta 1. punktu un Augu aizsardzības likuma 17. panta pirmo daļuaizliegts izplatīt un pārvietot augus, augu produktus un ar tiem saskarē nonākušos priekšmetus, kas inficēti ar augu karantīnas organismiem, kā arī augus un augu produktus, kuri neatbilst fitosanitārajām normām. Saskaņā ar Augu veselības regulas 33. panta 1. punktu, Augu aizsardzības likuma 12. panta otro daļu un 18. panta otrās daļas 3., 4. un 5. punktu, veicot augu un augu produktu aprites uzraudzību un kontroli, Valsts augu aizsardzības dienestam ir tiesības noteikt šādus fitosanitāros pasākumus: 1) uzdot personām iznīcināt augus un to produktus, augus, to produktus un ar tiem saskarē nonākušos priekšmetus apstrādāt ar atbilstošiem augu aizsardzības līdzekļiem un dezinficēt, ja konstatēti augu karantīnas organismi un augi un to produkti neatbilst fitosanitārajām prasībām;  2) aizliegt noteiktu sēklu sēšanu, augu stādīšanu un audzēšanu, ar kaitīgiem organismiem piesārņotu augšņu izmantošanu uz laiku vai pavisam, inficētu sēklu vai pavairojamā materiāla izmantošanu, inficētu augu vai augu produktu transportēšanu un realizāciju;  3) aizliegt vai noteikt ierobežojumus augu, to produktu un ar tiem saskarē nonākušo priekšmetu ievešanai, izvešanai un iekšzemes apritei, ja konstatēta neatbilstība normatīvajos aktos noteiktajām prasībām.  Noteikumu projekta būtība ir noteikt kārtību, kādā piešķir kompensāciju par Valsts augu aizsardzības dienesta noteikto fitosanitāro pasākumu izpildi, nosakot augu karantīnas un kaitīgos organismus, par kuru apkarošanu un izplatības ierobežošanu maksājama kompensācija, tās apmēru un izmaksas kārtību. Augu karantīnas organismi ir tie kaitīgie organismi ar iespējamu ekonomisko ietekmi noteiktā teritorijā, kuri patlaban nav sastopami vai ir ierobežoti izplatīti attiecīgajā teritorijā un tiek aktīvi apkaroti.  Zemkopības ministrija nevar paredzēt konkrētu augu karantīnas organismu iespējamo izplatību un šādu karantīnas organismu atklāšanas gadījumu skaitu.  Noteikumu projekts paredz, ka persona kompensāciju var saņemt par tai uzdoto fitosanitāro pasākumu izpildi bakteriālās iedegas *Erwinia amylovora* (Burr.) Winsl. et al. (turpmāk – bakteriālā iedega) apkarošanas un izplatības ierobežošanai. Ja pašvaldībai piederošajos apstādījumos konstatēta bakteriālā iedega, arī pašvaldība var saņemt kompensāciju par fitosanitāro pasākumu izpildi. Ja valstī tiks atklāts cits bīstams kaitīgais vai karantīnas organisms, kura ierobežošana ir svarīga, tiks sagatavoti grozījumi šajā noteikumu projektā un attiecīgi papildināts 3. punkts. Bakteriālā iedega ir ļoti bīstama augļkoku slimība. Šī slimība var izraisīt postījumus līdz pat 80 % apmērā no augļu dārza stādījumiem. Inficētais augs agri vai vēlu aiziet bojā. Baktērija piemērotos apstākļos ātri izplatās un ir grūti ierobežojama. Bakteriālās iedega kā augu karantīnas organisms ir jāiznīcina, kā arī jāiznīcina ar šo slimību iespējamie inficētie augi.  Latvijai ir piešķirts aizsargājamās zonas statuss attiecībā uz bakteriālo iedegu. Augus no aizsargājamās zonas var bez ierobežojumiem izplatīt Eiropas Savienībā, bet augu ievešanai aizsargājamā zonā ir noteiktas stingrākas prasības, kā arī tiek veiktas regulāras pārbaudes un īstenoti pasākumi, lai šis organisms neieviestos šajā teritorijā. Inficēties ar bakteriālo iedegu var ābeles (*Malus*), bumbieres (*Pyrus*), vilkābeles (*Crataegus*), pīlādži (*Sorbus*), klintenes (*Cotoneaster*), cidonijas (*Cydonia*), krūmcidonijas (*Chaenomeles*), korintes (*Amelanchier*), eriobotrijas (*Eriobotrya*) un ugunsērkšķi (*Pyracantha*) (turpmāk – saimniekaugs). Pārsvarā tās ir Latvijas augļkopībai nozīmīgas augu sugas. Bakteriālo iedegu plašākas izplatīšanās vai ieviešanās novēršanai ir svarīgi laikus konstatēt perēkļus un iznīcināt inficētos un iespējami inficētos saimniekaugus. Tādējādi ir svarīgi sabiedrībā radīt atsaucību un vēlmi nevis slēpt, bet uzrādīt iespējamos inficētos saimniekaugus, kā arī radīt ieinteresētību iznīcināt inficētos vai iespējami inficētos saimniekaugus.  Valsts augu aizsardzības dienests (turpmāk – dienests) veic monitoringu dažādās bakteriālās iedegas saimniekaugu audzēšanas un augšanas vietās – augļu koku un dekoratīvo augu stādaudzētavās, komercdārzos, piemājas dārzos, pamestos dārzos, apstādījumos, savvaļā augošiem augiem. Tāpat dienests veic uzraudzību bakteriālo iedegu perēkļos un karantīnas zonā, kā arī buferzonā trīs kilometru rādiusā ap karantīnas zonu un perēkļiem.  Pašlaik spēkā ir Ministru kabineta 2009. gada 24. februāra noteikumi Nr. 178, ”Kārtība, kādā piešķir kompensāciju par fitosanitāro pasākumu izpildi” (turpmāk – noteikumi Nr. 178).  Valsts atbalstam kompensācijām par augiem kaitīgo organismu apkarošanu Eiropas Komisijas lēmums par saderību ar kopējo tirgu bija spēkā līdz 2019. gada 31. decembrim. Lai nodrošinātu, ka atbalsta pretendentiem kompensācijām par augiem kaitīgo organismu apkarošanu 2020. gadā un turpmākajos gados tiktu izmaksāts tiesisks valsts atbalsts, kas ir saderīgs ar kopējo tirgu atbilstoši Eiropas Komisijai paziņotajai atbalsta shēmai SA. 58149 „Atbalsts par fitosanitāro pasākumu izpildi”, nepieciešams izdot jaunus Ministru kabineta noteikumus.  Atbalstu kompensācijām par augiem kaitīgo organismu apkarošanu piešķirs saskaņā ar regulas Nr. 702/2014 26. pantu.  Kompensācija saskaņā ar regulas Nr. 702/2014 26. pantu tiks piešķirta atbilstoši SA. 58149 „Atbalsts par fitosanitāro pasākumu izpildi”, un saskaņotais atbalsts attiecas uz primārajiem ražotājiem.  Primārā lauksaimnieciskā ražošana ir pakļauta lielākajiem dabīgajiem, klimata un veselības apdraudējumiem un krīzēm. Tāpēc saskaņā ar regulu Nr. 702/2014 atbalsts riska un krīzes pārvaldībai būtu jāpiešķir tikai tādiem maziem un vidējiem uzņēmumiem, kas nodarbojas ar primāro lauksaimniecisko ražošanu, un valsts atbalsts augiem kaitīgo organismu apkarošanai būtu jāpiešķir tikai tādiem saņēmējiem, kuri saskaras ar īpašām grūtībām, kaut arī ir īstenojuši pienācīgus pasākumus, lai samazinātu šādus apdraudējumus līdz minimumam.  Atbilstoši regulas Nr. 702/2014 26. panta 10. punktam atbalsts, kas paredzēts augiem kaitīgo organismu nodarītā kaitējuma atlīdzināšanai, nepārsniedz izmaksas un kaitējumu, kurus rada augiem kaitīgie organismi un par kuriem kompetentā iestāde ir oficiāli atzinusi to klātbūtni.  Lai uz kompensāciju par fitosanitāro pasākumu izpildi varētu pretendēt citu nozaru uzņēmumi, noteikumu projektā paredzēta *de minimis* atbalsta saņemšana atbilstoši regulas Nr. 1408/2013 nosacījumiem.  Pašvaldības nevar pretendēt kompensācijas saņemšanai par fitosanitāro pasākumu izpildi saskaņā ar regulu Nr. 702/2014 un Nr. 1408/2013, jo nav ražotājs, tomēr bakteriālā iedega var tikt konstatēta pašvaldībai piederošajos apstādījumos, tādēļ noteikumu projektā tiek paredzēts, ka arī pašvaldība var pieteikties kompensācijas saņemšanai.  Atbalstu pašķir līdz regulas Nr. 1408/2013 un regulas Nr. 702/2014 noteiktā piemērošanas termiņa beigām.  Lai nodrošinātu nelikumīga atbalsta atgūšanu no atbalsta saņēmēja, noteikumu projektā atbilstoši iekļauta atsauce uz regulas Nr. 794/2004 nosacījumu ievērošanu.  Eiropas Revīzijas palāta ir norādījusi, ka no noteikumiem būtu jābūt skaidri un nepārprotami saprotamam, kas ir atbalsta piešķiršanas brīdis. Noteikumu projektā noteiktais, ka lēmumā norādīto datumu uzskata par atbalsts piešķiršanas datumu paredzēts, lai tiktu skaidri noteikts, kas ir kvalificējams kā atbalsta piešķiršanas brīdis/diena, kad saņēmējam saskaņā ar piemērojamo valsts tiesisko regulējumu ir nodotas likumīgās tiesības saņemt atbalstu saskaņā ar regulu Nr. 1408/2013.  Noteikumu projekts paredz, ka piešķirtā finansējuma administrētājs būs Lauku atbalsta dienests. Kompensāciju lielums netiek mainīts un ir tādā pašā apmērā, kā noteiks noteikumos Nr. 178. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Valsts augu aizsardzības dienests un Lauku atbalsta dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Valsts augu aizsardzības dienests; 2. Lauku atbalsta dienests; 3. Jebkura persona, kurai piederošajā teritorijā konstatēts augu karantīnas un kaitīgais organisms, kura apkarošanai un izplatības ierobežošanai īstenoti fitosanitārie pasākumi. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nepalielinās, jo projekta tiesiskais regulējums sabiedrības grupām un institūcijām nemaina tiesības un pienākumus, ne arī veicamās darbības, kādas tās bija noteikumos Nr. 178. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |
| --- | --- |
| **III. Tiesību akta projekta ietekme uz valsts budžetu un pašvaldību budžetiem** | |
| |  |  |  |  |  |  |  |  |  | | --- | --- | --- | --- | --- | --- | --- | --- | --- | | Rādītāji | 2021. gads | | Turpmākie trīs gadi (*euro*) | | | | | | | 2022. | | 2023. | | 2024. | | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam | | | 1 | 2 | 3 | 4 | 5 | 6 | 7 | 8 | | | 1. Budžeta ieņēmumi | 0 | 0 | 0 | 0 | 0 | 0 | 0 | | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 | | | 1.2. valsts speciālais budžets | 0 | 0 | 0 | 0 | 0 | 0 | 0 | | | 1.3. pašvaldību budžets | 0 | 0 | 0 | 0 | 0 | 0 | 0 | | | 2. Budžeta izdevumi | 0 | nav precīzi aprēķi-nāms | 0 | nav precīzi aprēķi-nāms | 0 | nav precīzi aprēķi-nāms | nav precīzi aprēķi-nāms | | | 2.1. valsts pamatbudžets | 0 | nav precīzi aprēķi-nāms | 0 | nav precīzi aprēķi-nāms | 0 | nav precīzi aprēķi-nāms | nav precīzi aprēķi-nāms | | | 2.2. valsts speciālais budžets | 0 | 0 | 0 | 0 | 0 | 0 | 0 | | | 2.3. pašvaldību budžets | 0 | 0 | 0 | 0 | 0 | 0 | 0 | | | 3. Finansiālā ietekme | 0 | nav precīzi aprēķi-nāms | 0 | nav precīzi aprēķi-nāms | 0 | nav precīzi aprēķi-nāms | | nav precīzi aprēķi-nāms | | 3.1. valsts pamatbudžets | 0 | nav precīzi aprēķi-nāms | 0 | nav precīzi aprēķi-nāms | 0 | nav precīzi aprēķi-nāms | | nav precīzi aprēķi-nāms | | 3.2. speciālais budžets | 0 | 0 | 0 | 0 | 0 | 0 | 0 | | | 3.3. pašvaldību budžets | 0 | 0 | 0 | 0 | 0 | 0 | 0 | | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | nav precīzi aprēķināms | X | nav precīzi aprēķināms | X | nav precīzi aprēķināms | nav precīzi aprēķināms | | | 5. Precizēta finansiālā ietekme | X | 0 | X | 0 | X | 0 | 0 | | | 5.1. valsts pamatbudžets | 0 | 0 | 0 | 0 | | | 5.2. speciālais budžets | 0 | 0 | 0 | 0 | | | 5.3. pašvaldību budžets | 0 | 0 | 0 | 0 | | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Kompensācija paredzēta par dienesta noteikto fitosanitāro pasākumu izpildi.  *Erwinia amylovora* (bakteriālās iedegas) radīto zaudējumu kompensācijas apmērs aprēķināts, pamatojoties uz Latvijas Lauku konsultāciju un izglītības centra izstrādāto “Bruto seguma aprēķinu zemnieku saimniecībai 2006. gadā”, aprēķinā ņemot vērā zaudējuma summu, kas rodas audzētajam inficēto vai potenciāli inficēto augu iznīcināšanā, bet nepārsniedzot šo augu tirgus vērtību atbilstošajā augšanas stadijā.  Komercdārzos, ražojošajos dārzos, piemājas dārzos un stādaudzētavās esošo augu izmaksas aprēķinātas atbilstoši šādām pozīcijām:  vidējā auga cena + stādīšanas izmaksas + uzturēšanas izmaksas  Stādīšanas izmaksās ietverti izdevumi par bedru izrakšanu, augsnes uzlabošanu, augu iestādīšanu, augu aizsardzības līdzekļu izmantošanu un citi attiecināmie izdevumi, kas rodas stādīšanas un audzēšanas vietas labiekārtošanas laikā. Uzturēšanas izmaksās ietverti izdevumi par mēslošanu, ravēšanu, laistīšanu, vainagu veidošanu, augu aizsardzības līdzekļu lietošanu un citi attiecināmie izdevumi, kas radušies laikposmā līdz auga izaudzēšanai atbilstoši augu kategorijām.  1. Kompensācijas apmēra aprēķins par iznīcināmām ābelēm un bumbierēm komercdārzā, ražojošā dārzā un piemājas dārzā, ābeļu, bumbieru, potēto vilkābeļu un pīlādžu mātesaugiem –68,30 EUR par augu.  Kompensāciju nosaka pēc formulas: **K=(ST+LS+U)/H**  Kompensācija (K), EUR  Stādu izmaksas un stādīšana (ST)  Lauka sagatavošana stādīšanai un iestādīto koku apkopšana (LS)  Uzturēšanas izmaksas (U), kurās ietilpst augsnes sagatavošana, mēslošana, miglošana, koku kopšana u.c..  Koku skaits uz 1 ha (H)  Aprēķins veikts 1 ha un tad attiecinot uz vienu koku.  68,30=(10000+7574,54+16575,55)/500  2. Kompensācijas apmēra aprēķins par saimniekaugu potcelmu – 0,43 EUR par augu. Kompensāciju nosaka pēc formulas: **K= (ST+LS+U)/H**  Kompensācija (K), EUR  Stādu izmaksas un stādīšana (ST)  Lauka sagatavošana stādīšanai un iestādīto koku apkopšana (LS)  Uzturēšanas izmaksas (U), kurās ietilpst augsnes apstrāde, mēslošana, miglošana, ravēšana u.c.darbības.  Potcelmu skaits uz 1 ha (H)  Aprēķins veikts 1 ha un tad attiecinot uz iegūto potcelmu skaitu.  0,43=(1075+507,91+ 19800,91)/50000  3. Kompensācijas apmēra aprēķins par klona potcelmu mātesaugiem – 34,15 EUR par metru.  Kompensāciju nosaka pēc formulas: **K=(ST+LS+U)/500**  Kompensācija (K), EUR  Stādu izmaksas un stādīšana (ST)  Lauka sagatavošana stādīšanai un iestādīto koku apkopšana (LS)  Uzturēšanas izmaksas (U), kurās ietilpst augsnes sagatavošana, mēslošana, miglošana, koku kopšana u.c..  Klona potcelmu mātesaugu skaits uz 1 ha  Aprēķins veikts 1 ha un tad attiecinot uz vienu koku/metru, pieņemot, ka uz 1 metru ir 1 mātesaugs  34,15=(5000+3787,27+8287,78)/500  4. Kompensācijas apmēra aprēķins par saimniekaugu stādu stādaudzētavā (1–2 gadi) un par saimniekaugu stādiem (sēklaudžiem un spraudeņstādiem) – 2,35 EUR par augu  Kompensāciju nosaka pēc formulas: **K=(ST+LS+U)/H**  Kompensācija (K), EUR  Potcelmu izmaksas un stādīšana (ST)  Lauka sagatavošana stādīšanai un iestādījuma apkopšana (LS)  Uzturēšanas izmaksas (U), kurās ietilpst augsnes apkopošana, mēslošana, miglošana, koku kopšana u.c..  Stādu skaits uz 1 ha (H)  Aprēķins veikts 1 ha un tad attiecinot uz vienu stādu.  2,35=(10800+2098,34+ 21135,38)/14500  5. Kompensācijas apmēra aprēķins par saimniekaugu stādu stādaudzētavā (3–5 gadi) – 14,23 EUR par augu.  Kompensāciju nosaka pēc formulas: **K=((ST+LS+U)/H)+P**  Kompensācija (K), EUR  Potcelmu izmaksas un stādīšana (ST)  Lauka sagatavošana stādīšanai un iestādījuma apkopšana (LS)  Uzturēšanas izmaksas (U), kurās ietilpst augsnes apkopošana, mēslošana, miglošana, koku kopšana u.c..  Podošanas izmaksas uz 1 stādu (P)  Stādu skaits uz 1 ha (H)  Aprēķins veikts 1 ha un tad attiecinot uz vienu iegūto stādu un klāt pieskaitot podošanas izmaksas.  14,23=((13044,33+2881,65+ 95581,48)/9000)+1,84  6. Kompensācijas apmēra aprēķins saimniekaugu stādiem (vecāki par pieciem gadiem, potējumi, tostarp augststumbra potējums), par dekoratīvo krūmu mātesaugu – 42,69 EUR par augu.  Kompensāciju nosaka pēc formulas: **K=(ST+U+P)/V**  Kompensācija (K), EUR  Stādu audzēšana pirmos piecus gadus (ST)  Uzturēšanas izmaksas (U), kurās ietilpst augsnes apkopošana, mēslošana, miglošana, koku kopšana u.c..  Podošanas izmaksas (P), ieskaitot substrātu, podus  Vienību skaits uz kurām aprēķinātas izmaksas (V)  Aprēķins veikts uz 500 stādiem un tad attiecinot uz vienu iegūto stādu.  42,69= (7115+12166,46+ 2061,74)/500  7. Kompensācijas apmēra aprēķins par saimniekaugu sējeņiem – 0,06 EUR par augu.  Kompensāciju nosaka pēc formulas: **K=(ST+U)/H**  Kompensācija (K), EUR  Lauka sagatavošana un sēklu sēšana (ST)  Uzturēšanas izmaksas (U), kurās ietilpst augsnes apkopošana, mēslošana, miglošana, nestandarta sējeņu atlase u.c..  Sējeņu skaits uz 1 ha (H)  Aprēķins veikts 1 ha un tad attiecinot uz iegūto sējeņu skaitu.  0,06=(1388,63+1727,24)/50000  8. Kompensācija par atsevišķi augošu cidoniju, krūmcidoniju, pīlādzi, klinteni vilkābeli, korinti, mespilu, ugunsērkšķi, Dāvida fotīniju, eriobotriju, saimniekaugu dzīvžogu paredzēta kompensācija – 12,81 EUR par metru/augu  Kompensāciju nosaka pēc formulas: **K=ST+S+U**  Kompensācija (K), EUR  Stādījuma vietas sagatavošana (ST)  Stāda vērtība un stādīšana (S)  Uzturēšanas izmaksas (U), kurās ietilpst augsnes apkopošana, mēslošana, miglošana, nestandarta sējeņu atlase u.c.  12,81=4,41+6,4+2 | | | | | | | | | 7. Amata vietu skaita izmaiņas | Nav. | | | | | | | | | 8. Cita informācija | Ņemot vērā augu karantīnas organismu izplatības gadījumus, skaitu un zaudējumu kompensāciju izmaksas iepriekšējos gados, nav iespējams precīzi novērtēt un aprēķināt normatīvā akta projektā paredzētā regulējuma sagaidāmo ietekmi uz valsts budžetu un tautsaimniecību. Finansējumu kompensācijām par fitosanitāro pasākumu izpildi, nepieciešamības gadījumā, nodrošināt no valsts budžeta programmas 02.00.00 “Līdzekļi neparedzētiem gadījumiem”, Zemkopības ministrijai normatīvajos aktos noteiktā kārtībā sagatavojot un iesniedzot izskatīšanai attiecīgu Ministru kabineta rīkojuma projektu. | | | | | | | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Regula Nr. 702/2014;  Regula Nr. 1408/2013;  Regula Nr. 794/2004. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Regula Nr. 702/2014;  Regula Nr. 1408/2013;  Regula Nr. 794/2004. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 702/2014 26. pants | Noteikumu projekta 2.1. apakšpunkts | Ieviests pilnībā. | Neparedz stingrākas prasības. |
| Regulas Nr. 702/2014 I pielikuma 1. un 2. pants | Noteikumu projekta 3.1. apakšpunkts | Ieviests pilnībā. | Neparedz stingrākas prasības. |
| Regulas Nr. 1408/2013 1. panta 1. punkta “a” , “b” un “c” apakšpunkti | Noteikumu projekta 4.4. apakšpunkts | Ieviests pilnībā. | Neparedz stingrākas prasības. |
| Regulas Nr. 702/2014 1. panta 5. punkta “a” apakšpunkts | Noteikumu projekta 4.5. apakšpunkts | Ieviests pilnībā. | Neparedz stingrākas prasības. |
| Regulas Nr. 1408/2013 1. panta 2. un 3. punkts | Noteikumu projekta 7. punkts | Ieviests pilnībā. | Neparedz stingrākas prasības. |
| Regulas Nr. 1408/2013 3. panta 3.a punkts | Noteikumu projekta 8. punkts un 14.2. apakšpunkts | Ieviests pilnībā. | Neparedz stingrākas prasības. |
| Regulas Nr. 1408/2013 5. panta 1., 2. un 3. punkts | Noteikumu projekta 8. punkts | Ieviests pilnībā. | Neparedz stingrākas prasības. |
| Regulas Nr. 702/2014 8. panta 3., 4. un 6. punkts | Noteikumu projekta 9. punkts | Ieviests pilnībā. | Neparedz stingrākas prasības. |
| Regulas Nr. 702/2014 1. panta 6. punkta “b” apakšpunkta “ii” apakšpunkts | Noteikumu projekta 13.1. apakšpunkts | Ieviests pilnībā. | Neparedz stingrākas prasības. |
| Regulas Nr. 702/2014 9. panta 2. punkta “c” apakšpunkts un 4. punkts | Noteikumu projekta 13.2. apakšpunkts | Ieviests pilnībā. | Neparedz stingrākas prasības. |
| Regulas Nr. 702/2014 13. pants | Noteikumu projekta 13.3. apakšpunkts | Ieviests pilnībā. | Neparedz stingrākas prasības. |
| Regulas Nr. 1408/2013 6. panta 4. punkts | Noteikumu projekta 14.1. apakšpunkts | Ieviests pilnībā. | Neparedz stingrākas prasības. |
| Regulas Nr. 1408/2013 2. panta 2. punkts | Noteikumu projekta 14.2. apakšpunkts | Ieviests pilnībā. | Neparedz stingrākas prasības. |
| Regula Nr. 794/2004 10.,11.pants | Noteikumu projekta 16. punkts | Ieviests pilnībā. | Neparedz stingrākas prasības. |
| Regulas Nr. 702/2014 51. panta 4. punkts un 52. pants | Noteikumu projekta 17. punkts | Ieviests pilnībā. | Neparedz stingrākas prasības. |
| Regulas Nr. 1408/2013 7. panta 4. punkts un 8. pants | Noteikumu projekta 17. punkts | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Saskaņā ar regulu Nr. 1408/2013 Eiropas Komisija ir devusi iespēju dalībvalstīm izvēlēties maksimālo atbalsta apjomu vienam pretendentam un valstij, izvēloties piemērot 1. pantā 2. punktu izteiktajā 3. panta 2. un 3. punktu vai 3.a punktu.  No 2019. gada 14. marta ar Komisijas 2019. gada 21. februāra Regulu Nr. 2019/316 ar ko groza Regulu Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē, visiem atbalsta pasākumiem, ko piešķir ar regulu Nr. 1408/2013 tiek piemēroti 3. panta 3.a punktā noteiktie atbalsta griesti vienam vienotam uzņēmumam. *De minimis* atbalsts tiek piešķirts ievērojot regulas Nr. 1408/2013 3a. punkta “a” un “b” apakšpunktā minētos nosacījumus. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Lauku atbalsta dienests publicē informāciju par atbalstu, kas piešķirts saskaņā ar regulas Nr. 702/2014 9. panta 2. punkta “c” apakšpunktu un 4. punktu (noteikumu projekta 13.2. apakšpunkts). | | |
| Cita informācija | Projekts sagatavots, ievērojot Eiropas Savienības normatīvajos aktos un Līgumā par Eiropas Savienības darbību (turpmāk – LESD) noteiktās prasības.  Atbalsta shēmu Nr. [SA.58149](https://ec.europa.eu/competition/elojade/isef/case_details.cfm?proc_code=3_SA_58149) “Atbalsts par fitosanitāro izpildi” paredzēts īstenot primārās lauksaimniecības produkcijas ražotājiem. | | |

|  |
| --- |
| **2. tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota Zemkopības ministrijas tīmekļa vietnes www.zm.gov.lv sadaļā „Sabiedrības līdzdalība” un Ministru kabineta tīmekļa vietnes sadaļā “Valsts kanceleja” – “Sabiedrības līdzdalība”.  Atbilstoši Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Informācija par noteikumu projektu 2020. gada 10. septembrī ievietota tīmekļvietnē [www.zm.gov.lv](http://www.zm.gov.lv) <https://www.zm.gov.lv/valsts-augu-aizsardziba/apspriesanas/ministru-kabineta-noteikumu-projekts-kartiba-kada-pieskir-kompensaciju?id=958> un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”.  Noteikumu projekts bija pieejams publiskai apspriešanai līdz 2020. gada 24. septembrim. |
| 3. | Sabiedrības līdzdalības rezultāti | Par Ministru kabineta tīmekļvietnē [www.mk.gov.lv](http://www.mk.gov.lv) un Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija, Valsts augu aizsardzības dienests un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildei nav nepieciešams paplašināt institūciju funkcijas un uzdevumus.  Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs K. Gerhards

Ezers 67027098

vents.ezers@vaad.gov.lv